Klippeugle

**Klippeugle** (*Strix hadorami*) er en monotypisk rovfugl i uglefamilien (Strigidae) og inngår i slekten *[[Strix (ugler)|Strix]]*. 

## Biologi
Klippeugle blir cirka 30–35 cm lang og veier omkring 140–284 g. Vingespennet utgjør cirka 95–98 cm. Hunnens hale måler typisk cirka 15 cm, mens hannens måler 13,4–14 cm. Hunnen blir større enn hannen.

Klippeugla ligner på kattugla (*S. aluco*) i proporsjoner og fjærdraktmønster, men sistnevnte er mørkere og større, med mørkebrune til svartaktige øyne, delvis fjærkledde tær og typisk mer oppreist sittende. Klippeugla har hvit ansiktsdisk og ei krone med et mørkt sentralt bånd; oversiden er lys sandgrå eller grålig gul med dunkle brune flekker og striper. den har en distinkt gyldenbrun krage over toppen av mantelen, som strekker seg som et skjær over brystet. Skulderfjær og vingedekkerne med lys gulbrune- eller hvite tupper; lyse og mørkebrune bånd på vingefjærene og halen. Undersiden er kremfarget med noe mørk marmorering eller tynne brune striper langs skaftet, lett bølget på brystet og sidene. Tarsene er kledde med hvite fjær; iris er oransje; nebbet er gulaktig hornfarget; tærne er grålige. Arten skiller seg fra kattugla ved mindre størrelse, lysere utseende, mangel på kraftige mørke striper og de oransje øynene. Ungfuglen ligner svært på kattugla, men er lysere, stripet og har gulaktige øyne.

Arten er utbredt i det østlige og sørlige Israel, Jordan, på Sinaihalvøya, i fjellene langs Rødehavet (østlige Egypt og nordøstlige Sudan), og spredt på den arabiske halvøy (Saudi-Arabia, Jemen og sørlige Oman).

Habitatet består av steinete juv eller kløfter i halvørken og ørken, vanligvis med en vannkilde i nærheten; også nær akasier og palmelunder, og noen ganger ved ødelagte bygninger; av og til i nærheten av bosetninger, men fuglene utnytter generelt ikke menneskeskapte habitater, i det minste på den arabiske halvøy. Den er registrert opp til  i sørvestlige Arabia.

Dietten består av gnagere som ørkenmus (*Gerbillus*), jirds (*Meriones crassus*), piggmus (*Acomys russatus*) og spissmus; også øgler, gekkoer, fugler – hovedsakelig små spurvefugler som ørkenlerke (*Ammomanes deserti*) og gråspurv (*Passer domesticus*), skorpioner, samt gresshopper, biller og andre insekter.

## Inndeling
Inndelingen følger Birds of the World. Norske navn på artene følger Artsdatabanken. Norske beskrivelser i parentes er ikke offisielle.

* Strigiformes, ugler
** Strigidae, uglefamilien 
*** Striginae, (egentlige ugler)
**** Strigini, (skogugler)
***** *[[Strix (ugler)|Strix]]*
****** *S. virgata*, demonugle
****** *S. nigrolineata*, linjeugle
****** *S. huhula*, gitterugle
****** *S. albitarsis*, brynjeugle
****** *S. seloputo*, gulfjesugle
****** *S. ocellata*, hinduugle
****** *S. leptogrammica*, bendelugle
****** *S. aluco*, kattugle
****** *S. mauritanica*, maghrebugle
****** *S. nivicolum*, orientkattugle
****** *S. hadorami*, klippeugle (monotypisk)
****** *S. butleri*, omanugle
****** *S. occidentalis*, flekkugle
****** *S. varia*, høvdingugle
****** *S. sartorii*, aztekugle
****** *S. fulvescens*, mayaugle
****** *S. hylophila*, paranáugle
****** *S. rufipes*, chileugle
****** *S. chacoensis*, chacougle
****** *S. uralensis*, slagugle
****** *S. nebulosa*, lappugle
****** *S. woodfordii*, panugle

## Referanser




## Eksterne lenker
*